Az FPH015/233-......./2011. számú Éves Szerződés 1. számú melléklete

A közszolgáltatási feladatok meghatározása feladatkörönként/projektenként (tartalom, ütemezés)


	PROGRAM
	Fővárosi Biztonsági Iroda Közhasznú Nonprofit Kft

	
	PROJEKT:
	

	
	Cél:
	A Fővárosi Önkormányzatot, mint tulajdonost, jogszabályi szinten megállapított vagyonvédelmi kötelezettség terheli, ugyanakkor a Fővárosi Közgyűlés (a továbbiakban: Közgyűlés) eddig nem hozott határozatot az önkormányzati tulajdonú vállalatok egészére kiterjedő olyan egységes biztonságvédelmi követelményrendszerről, amely előírná a vállalati biztonságvédelem tartalmi, szervezeti formáit, működési mechanizmusát és eszközrendszerét.
A fenti vonatkoztatási keretet meghatározó döntés hiányában az egyszemélyes tulajdonú önkormányzati közmű és közszolgáltató társaságok által alkalmazott védelmi megoldások egyrészről igen eltérőek, másrészről pedig nem elégítik ki a tulajdonos pénzére/erőforrásira a jó gazda gondosságát érvényesítő nemzetközi nagy vállalatoknál érvényesülő elvárásokat. Mindemellett az is megállapítható, hogy az önkormányzati tulajdonú társaságok működése során – a megfelelő menedzsment hiányára visszavezethetően – igen gyakran olyan szervezeti kultúra elemek jelentkeztek, amely a legkevésbé sem felelnek meg az adófizetők pénzével történő költségérzékeny és hatékony gazdálkodás követelményeinek.   
Fontos azt is hangsúlyozni, hogy az egyszemélyes önkormányzati cégeknél – az egyértelmű és lefordítható tulajdonosi elvárások híján megjelenő – eltérő vállalatbiztonsági megoldások nem teszik lehetővé az egyes vállalatok védelmi hatékonyságának, költségráfordításainak összehasonlíthatóságát.
Jelenleg a Fővárosi Önkormányzat mint tulajdonos nem működtet olyan kontrol-mechanizmust, amelynek segítségével a tulajdonos folyamatosan felügyeletet gyakorolhatna, és biztonságvédelmi szakmai irányítást végezhetne annak érdekében, hogy így biztosítsa a kisebb értékű, de gyakori dolgozói lopást vagy erőforrás-pazarlást, illetve a közép- és felsőszinten tetten érhető korrupciós cselekményeket offenzíven megelőző, akadályozó, korlátozó, illetve ezeket megszakító hatékony önkormányzati vagyon- és gazdaságvédelmi tevékenységet.
A fenti hiányosságok miatt feltétlenül szükség van egy egységes tulajdonosi akaratot kifejező, vállalati biztonságvédelmi elvárás-rendszert meghatározó tulajdonosi biztonságpolitikáról és stratégiáról szóló közgyűlési határozatra, amelyet majd a vállalatok saját helyzetükre és feltételrendszerükre alkalmazhatnak. Mindez elengedhetetlen feltétele az egységes és transzparens felelősségi viszonyok biztosításának és az önkormányzati vagyon elleni bűncselekmények megelőzésének és felderítésének.
Arra az átmeneti időszakra, amíg az önkormányzati tulajdonú társaságoknál nem lesz uralkodó az olyan menedzsment-tevékenység és vállalatbiztonsági felfogás, amely „saját jogon” hatékony gátja lehet az önkormányzati vagyont pazarló módon vagy fondorlatosan károsító munkahelyi magatartásnak, a közgyűlés létrehoz egy olyan fővárosi biztonsági szervezetet, amely felügyeleti és szakmai irányítási funkcióival garanciális biztosítékul szolgál a jogszabályokban előírt vagyonvédelmi kötelezettségek minőségi megoldására.
Vállalati Biztonságpolitikai Irányelvek
1. A tulajdonos stratégiai súlyú alapvető érdeke, hogy vállalatai tevékenységüket, szolgáltatásaikat olyan biztonságos környezetben realizálják, amely hatékonyan támogatja üzleti céljaik elérését, piaci pozícióik megőrzését és fejlesztését, valamint megrendelőik megelégedettségét és a szolgáltatások iránti bizalmát.

2. A tulajdonos egy olyan komplex, és rendszer szemléletű biztonságmenedzselést vár el és támogat, amely egyfelől a vállalatok belső biztonságvédelmi erőforrásainak integrálásával és egységes vállalatközpontú vezérlésével, másfelől a külső védelmi erőforrások ésszerű bevonásával, hozzájárul a költséghatékonysági célok eléréséhez és egyben egy korszerű, proaktív biztonságvédelmi kultúra intézményesítését is eredményezi a szolgáltató vállalatoknál. 

3. A biztonságvédelmi tevékenység transzparenciája és összehasonlíthatósága érdekében fontos alapelv, hogy a vállalatok ez irányú feladatai az irányadó uniós és hazai jogszabályok, szabványok, egységes felfogásban definiált belső biztonságvédelmi szabályozók és szakmai ajánlások, valamint a vállalatok felső vezetésének szolgáltatás specifikus követelményei alapján valósuljanak meg.

4. A biztonságvédelemnek elsődlegesen az üzletpolitika megvalósulásához kell hozzájárulnia, emellett ki kell terjednie a vállalat valamennyi szak tevékenységére, üzletbiztonság-, személy-, vagyon-, biztonságtechnika-, személyes adat-, titok-, munka- és tűz-, polgári védelmi feladatok ellátására, valamint az informatikai adat és információ biztonság, környezetbiztonság felügyeletére, továbbá a felügyelő szakhatóságok, szervezetek biztonsági előírásainak, ajánlásainak érvényesítésére. Mindezek útján hatással kell lennie a vállalat esetleges pénzügyi veszteségeinek folyamatos csökkentésére és piaci helyzetének erősödésére.   
 
5. A biztonságvédelmi tevékenységet a személyi és technikai feltételek racionális kombinációjával, legalább a szükséges és elégséges szinten kell szervezni. A vállalat biztonsági szervezete a biztonságvédelmi feladatok ellátásába, alapos mérlegelés után költséghatékonysági szempontok figyelembe vételével, külső szolgáltatókat is bevonhat, a vállalati felelősség maradéktalan érvényesítése mellett.

6. A vállalat a biztonságpolitika érvényesítése érdekében – főszabályként - a vállalatvezető közvetlen alárendeltségébe tartozó biztonságvédelmi szervezeti egységet működtet, melynek tevékenysége kiterjed a 4. pontban felsorolt védelmi feladatok tervezésére, szervezésére, irányítására, szabályozására, ellenőrzésére és végrehajtására. A biztonságvédelmi tevékenység ellátásához, illetve szükségszerű fejlesztéséhez, az anyagi, és emberi erőforrásokat a vállalat vezetése biztosítja.

7. A vállalat biztonságvédelme a vállalati stratégia fontos eleme, ezért a biztonsági szervezeti egység vezetője valamennyi, a vállalatot érintő felsővezetői szintű döntés-előkészítő fórumon részt vesz, ahol biztonságvédelmi aspektusból jogosult, illetve kötelezett szakmai álláspontjáról érdemi tájékoztatást adni.

8. A biztonságpolitikai célok alapján a biztonsági szervezet által javasolt és a vállalatvezetés által meghatározott feladatok végrehajtása a vállalatok valamennyi dolgozójának kötelezettsége.

9. A biztonsági szervezeti egység vezetője legalább évenkénti gyakorisággal helyzetértékelő jelentést tesz a vállalat vezetésének a biztonságpolitikai célok érvényesüléséről, továbbá szükség esetén bármikor jogosult és egyben  kötelezett kezdeményezni a célok minőségi teljesítését szolgáló intézkedések elrendelését a vállalat vezetésénél.

10. A tulajdonos támogat minden olyan kezdeményezést, amely elősegíti biztonságpolitikánk hatékony megvalósítását.




A vállalati biztonságstratégia kialakításának és érvényesítésének keretrendszere 
1. A biztonságstratégia főbb irányai, kiterjedése (amelyek tekintetében a biztonságvédelmi erőforrások közvetlen, és/vagy közvetett alkalmazásával kell megteremteni és fenntartani a vállalat rendeltetésszerű működéséhez szükséges biztonságos környezetet, vagyis a biztonságot, mint elvárt állapotot) a következők: 

a./ A Társaság egységes központi vezérelhetősége és kedvező nyilvános piaci megítélése (feddhetetlensége) érdekében:

· Jogszabályi megfelelés (vállalati feddhetetlenség és transzparencia).
· Minőségbiztosítás. (nem a védelmi tevékenység részeként)
· A szabályozott belső folyamatok átláthatósága, és jogi konzisztenciája. 
· A Társaság jó hírneve, reputációs értékei.
· Üzletbiztonság, üzleti kockázatkezelés. 
· Piacvédelem és piaci pozícióépítés.
· Állami-, szolgálati-, és üzleti titok.
· Iratkezelés és minősítés (előírt állami archiváció). 
· A vállalat ügyfelei (dolgozói) személyes adatainak kezelése.

       b./ Humán-, és vagyoni tényezők biztonsága érdekében.

· Ügyfelek és dolgozók személye, tulajdontárgyaik.
· Rendezvények személyi biztonsága.
· Objektumok, létesítmények, járművek, berendezések, készletek, eszközök, dolgozók személyes felszerelési tárgyai, továbbá az előzőekhez nem sorolható un. nem materiális értékek (pl. speciális szoftverek, veszélyes technológiai leírások, szigorúan számadásos nyomtatványok, irat és adat archivációk).
· Számítástechnikai adat és információ biztonság felügyelet.
· Pénz- és értékkészletek kezelése, tárolása, szállítása (biztosító intézmények kockázatvállalási követelményeinek kezelése).
· Munkavédelem, tűzvédelem, polgárvédelem, környezetvédelem-felügyelet. (ez utóbbi nem minőségbiztosítási értelemben)
· Vállalati szintű krízis/válság-, konfliktuskezelés. 
· Munkavállalói biztonságvédelmi képzés, oktatás.



2. A biztonságstratégia fő irányaira megállapított biztonságvédelmi tevékenységeket a biztonságvédelmi erőforrások komplex alkalmazásával, és a résztevékenységek koordinálásával, a vállalat szervezeti egységei vezetőinek bevonásával, továbbá a biztonságvédelmi tevékenység jellegétől függően az arra feljogosított vagy felhatalmazott külső szervek, szervezetek bevonásával is, velük együttműködésben, a vállalat vezetője a biztonsági szervezet vezetője útján valósítja meg. 

3. A biztonsági szervezet a stratégiai követelmények alapján kidolgozza, és folyamatosan karbantartja a vállalat szervezeti egységeit és együttműködőit érintő tevékenységekre vonatkozó védelmi feladatokat, kötelezettségeket, és hatásköröket szabályozó dokumentumokat, amelyek az egyes szervezeti egységeket érintő  mértékben  a társasági SZMSZ-ben is rögzítésre kerülnek.  (Jellemzően ilyen szabályozók: az üzletbiztonság-, személy-, vagyon-, biztonságtechnika-, személyes adat-, titok-, irat-, munka-, és tűzvédelem, környezetbiztonság-felügyelet, IT biztonság felügyelet, biztonságvédelmi oktatás).

4. A költséghatékony, és rendszerszemléletű védelmi erőforrás kezelés érdekében, a biztonsági szervezet, a tipizálható (jellemzően általános, tömeges) védelmi feladatok erőforrás igényét standardizált, - a vállalat vezetése által jóváhagyott - protokollok alapján állapítja meg, azonban ezeket az egyes konkrét veszélyforrási környezetre adaptáltan kell alkalmazni. 

A védelmi erőforrás protokoll (a továbbiakba: VEP), az alapvető védelmi formák (őrzés, mechanikai védelem, értéktárolók, biztonságtechnikai technológiák, behatolás jelzés, tűzjelzés, elektronikus beléptetés ellenőrzés, képi megfigyelő-, és rögzítő rendszerek) szerinti csoportosításban tartalmazzák a mennyiségi és minőségi paramétereket. A VEP a külső védelmi szolgáltatások pontos  mérhetősége érdekében  Szolgáltatási Szint Megállapodásban (service level agreement) rögzítendő standardokat is tartalmaz, melyek a  szolgáltatási szerződések mellékletét kell, hogy képezzék.
A VEP standardok következetes alkalmazásával biztosítható és biztosítandó  a vállalat valamennyi területére kiterjedő védelem egyenszilárdsága, ezért ezeket már a közbeszerzési eljárások követelményeként (a kiírásban), továbbá a folyamatos szolgáltatások mérése és rendszeres értékelése során is, mint teljesítésigazolási kritérium érvényesíteni kell.

5. A biztonságpolitika, és a vállalat vezetése által megkövetelt biztonsági szint fenntartása, illetve a dinamikusan változó veszélyforrási környezethez való alkalmazkodás érdekében, a biztonsági szervezet köteles folyamatos kockázat elemző és értékelő tevékenységet végezni  illetve a jelentős súlyú kockázati kategóriákra speciális kontroll eljárásokat  kidolgozni, és alkalmazni.

6. A vállalat alaptevékenységének módosítására, az üzletpolitikai célok elfogadására, új szolgáltatások bevezetésére, a vállalati szervezet módosítására, a humán erőforrások létszámviszonyainak jelentősebb változtatására, jelentős értékű beruházások, beszerzések realizálására irányuló dokumentumokat a vállalati döntéshozatalra  előkészítők kötelesek előzetesen véleményeztetni a biztonsági szervezettel. Ennek célja, hogy a döntéshozó fórumok már előzetesen megismerjék a kezdeményezett döntés által generált és kalkulálható védelmi erőforrás szükségletet, az ilyen költségek növekedését, vagy csökkenését.


7. A biztonságstratégia érvényesítése alapvető vállalati érdek, ami a biztonsági szervezettől megkövetelt professzionális működéssel, a vállalat vezetőinek példamutató viszonyulásával, és dolgozóinak szabálykövető magatartásával párosulva, valóságos értékmegtartó és értékteremtő tényező, az üzletpolitikai célok eredményes megvalósításának hatékony eszköze.


8. A biztonságstratégia érvényesülésének rendszeres, általában 3 évenkénti felülvizsgálata a vállalatvezetés kötelezettsége, melynek célja, hogy értékeljék a vállalat biztonságvédelmének megfelelősségét, illetve indokolt esetben kezdeményezzék a stratégia módosítását, kiegészítését. 










	
	Output:
		Szervezeti egység megnevezése
	Szervezeti egység létszáma

	Ügyvezetés
	1+2 fő

	Felügyelőbizottság
	3 fő

	Vállalatbiztonsági Koordinációs Iroda
	9 fő, ebből:
· vezető referens: 1 fő
· biztonságvédelmi rendszerszervező: 1 fő
· felülvizsgáló revizor: 1 fő
· személy- és vagyonvédelmi tevékenységi területen: 2 fő
· üzletbiztonsági és gazdaságvédelmi koordinációs tevékenységi területen: 2 fő
· biztonságtechnikai monitoring területen: 1 fő
· információ-biztonság felügyelet területen: 1 fő


	Városbiztosi Szolgálat
	102 fő, ebből:
· 1 fő irodavezető,
· 1 fő irodavezető-helyettes és
· 100 fő városbiztos (mellékállásban)




	
	Ütemterv:
	2011. december 31-ig

	
	Fővárosi érdek főosztály
	

	
	PROJEKT:
	1./ Vállaltbiztonsági Koordináiós Iroda:   a vállalatbiztonság területén 

	
	Cél:
	A Fővárosi Biztonsági Iroda  feladatai:
az önkormányzati egyszemélyes társaságok tekintetében  a biztonságvédelmi menedzsment feladatok megfelelőségének vizsgálata. 
Ennek keretében e cégek :
· - biztonság politikájának és biztonságvédelmi tevékenységeinek felügyelete,
· -  vagyonvédelmi és információtechnológiai biztonság védelmének felügyelete,
-   humán biztonsági szempontból érzékeny beosztások védelmének felügyelete,
                          -        üzletbiztonsági tevékenység felügyelet,
            -        krízis- kezelési felkészültségének monitorozása 


	
	
Output:
	
Vállalatbiztonsági Koordinációs Iroda                                                            
Feladatai :
a) Személy- és vagyonvédelmi tevékenységi területen:
· dolgozók, ügyfelek személyes védelme,
· vagyontárgyak más értékek, objektumok védelme,
· anyagok, eszközök, készletek védelme,
· személyek és járművek belépési jogosultságainak ellenőrzése, ezek rakományainak ellenőrzése,
· vagyonkárosító jog és szabályszegő magatartások megelőzése, megakadályozása, felderítése,
· személy és vagyonvédelem szabályozása, tervezése, szervezése, irányítása és oktatása,
· a külső szolgáltatásként igénybe vett őrzésvédelmi tevékenység szakmai irányítása, ellenőrzése.

b) Üzletbiztonsági és gazdaságvédelmi koordinációs tevékenységi területen:
· társasági szintű üzletbiztonság-védelem tervezése, szervezése, szabályozása,
· az üzleti folyamatokhoz kötődő szándékos vagy gondatlan pénzügyi károkozó magatartások megelőzése, megakadályozása, felderítése,
· beszerzések pénzügyi adatainak és a beszállítók cégjogi helyzetének utólagos ellenőrzése,
· a felülvizsgáló revizor feladatkörében:
· az egyes gazdasági társaságokat érintő,  a vagyongazdálkodással összefüggő vizsgálatok, ellenőrzések kezdeményezése, vagy a lefolytatott ellenőrzések dokumentációinak másodlagos elemzése és értékelése,
· a  gazdasági társaságoktól bekért beszámolók értékelése, javaslatok a továbbiakban szükséges vizsgálatok irányára, feladataira,
· kapcsolattartás, együttműködés a gazdasági társaságok ellenőrző szerveivel, belső ellenőreivel,
· speciális projektellenőri szolgáltatás, mely az építési beruházásokhoz illeszkedő ellenőrzési tevékenység. Ez a tevékenység a kivitelezéshez kötődően monitorozza a dokumentálási, műszaki és jogi követelmények megfelelését.

c) Biztonságtechnikai monitoring területen:
· biztonságtechnikai erőforrás (mechanikai védelem, elektronikus behatolás jelzés, tűzjelzés, belépés ellenőrzés) tervezése, költség- és kockázatelemzés, egységes technikai normatívák szabályozása,
· képi adatarchiválók kezelése és tárolása jogszerűségének ellenőrzése.

d.) Információ-biztonság felügyelet területen figyelemmel kíséri:
                 Az információ biztonság irányítása-
                 Információ biztonsági kockázat kezelés-
                 Információ biztonsági programok kialakítása és működtetése-
                 Információ biztonsági programok operatív vezetése-
                 Információ biztonsági eseménykezelés és válaszreakció biztosítás tevékenységeket.

	
	Ütemterv:
	2011. december 31-ig

	
	Fővárosi érdek főosztály
	

	

	PROJEKT:
	2./    Városbiztosi Szolgálat:  a közterületek állapotának városüzemeltetési szempontú folyamatos figyelemmel kísérése területén


	
	Cél:
	Budapest 570 km2 ből a  legsűrűbben lakott valamint a legfrekventáltabb 200km2 –en   100  egyenként ~ 2 km2 kiterjedésű körzetet alakítunk ki. Minden körzetre meghatározunk egy ellenőrzési listát. A körzet  város-biztosa kb 2 hét alatt járja körbe a területet, ellenőrizve városüzemeltetési szempontból a közterületet. Feladata az is, hogy tartsa a kapcsolatot körzetben működő társasházi tisztségviselőkkel, utcai árusokkal, a kis üzletek  eladóival, a közösségképző helyeken  (játszóterek, utcabútorokkal berendezet terek)  időzőkkel.   
A város-biztos – aki nem hatósági személy jogállású és nem is rendelkezik hatósági jogosítványokkal - a körzetében figyelemmel kíséri a közterületi rend és rendezettség állapotát, tapasztalatairól infokommunikációs eszköz felhasználásával tájékoztatja a jelenleg  Közterület Felügyelet szervezetében működő Vészhelyzeti Információs Központ átalakításából létrehozni tervezett  és 7/24 - ben működő Városüzemeltetési Diszpécser Ügyeletet, aki gondoskodik a jelzés alapján illetékes hivatali szervezet vagy közszolgáltató cég tájékoztatásáról, és figyelemmel kíséri a jelzés sorsát. 
Folyamatos kapcsolatot tart a körzetében működő társasházi közös képviselőkkel, lakóközösségi tisztviselőkkel, kereskedelmi és szolgáltató egységek dolgozóival is. 
Városbiztosi Szolgálat                                                                                        
· A közterületek köztisztasági állapotának figyelemmel kísérése 
· Állapotfelmérések végzése, különösen meglét-hiány felmérése, állapotminősítés és javaslattétel.
· Balesetveszélyes helyzetek felmérése, 
· Eb és egyéb állattartási problémák jelzése
· Hajléktalanokkal kapcsolatos jelenségek jelzése
· Reklámhordozók ellenőrzése. 
· A  közterület-használat figyelemmel kísérése
· graffitik ellenőrzése,
· égetés, légszennyezés vizsgálata,
· jelzés állati tetemek elszállíttatása,
· közterületi rongálások  jelzése,



	
	Output:
	Monitorozandó témák, ügytípusok :
1. Köztisztaság, takarítás, hóeltakarítás, síkosságmentesítés
· utak, járdák, aluljárók
· parkok
· játszóterek
· vízelvezető árkok
· egyéb közterületek
· szemetes edények állapota, ürítése
· viharkárok (kidőlt fák, letört ágak, sérült tetők, falak, kerítések és reklámtáblák)
· árvízkárok
· illegális szemétlerakás

2. Állapotfelmérések (meglét-hiány, állapot, minősítés és javaslattétel)
· aluljárók 
· parkok, zöldterületek karbantartása (kaszálás, gyomosság, lombtakarítás, parkosítás)
· utak, járdák, közterek burkolatának állapota (kátyúk, gyökérfelnyomás, lépcsők, korlátok)
· KRESZ táblák, KRESZ felfestések 
· közlekedési lámpák
· behajtásgátló- és forgalomlassító műtárgyak
· játszóterek (EU konformitás, kerítés, kapu, burkolat, homokozók, épített játékok szemetes edények, takarítás és dohányzás, italozás, hajléktalanok és kutyák jelenléte)
· utcabútorok
· köztéri szobrok, táblák
· utcanév táblák
· egyéb információs táblák
· közvilágítás
· mozgáskorlátozottakat segítő: műtárgyak, KRESZ és tájékoztató táblák, felfestések

3. Balesetveszélyes helyzetek:
· támfal, kerítés
· vakolathullás, tetőcseréphullás
· jégcsapok, hóomlás
· hiányzó fedlapok
· nyitott villanyoszlopok, elektromos szekrények
· korhadt fák

4. Eb és egyéb állattartási problémák :
· ebfuttatásra kijelölt területek (tábla, kerítés, kaszálás)
· kutyaürülék gyűjtő edények (állapota, ürítése, zacskók)
· ebsétáltatási szokások felmérése
· kóbor ebek feltünésének figyelemmel kísérés
· galambetetés, macskaetetés közterületen
· denevérek,patkányok 
· nagytestű háziállatok előfordulása (főként külső kerületekben)



5. Hajléktalanok:
· szemét
· kábelégetés
· higiénia
· lakosság zaklatása, koldulás
· beköltözések: játszóterek, lépcsőházak, romok, elhagyott ingatlanok és roncsautók

6. Reklámhordozók:
· óriásplakátok
· egyéb reklámtáblák
· molinók
· megállító táblák
· kiragasztott reklámok
· szórólapozás

7. Engedély nélküli közterület-használat
· teraszok létesítése
· árú, megállító tábla kihelyezése az üzlet elé
· kitelepülések
· konténer
· illegális árusítás
· szórólaposztás balesetveszélyes helyeken
· koldulás, utcai zenészek
· engedély nélküli burkolatbontások
· építkezés (anyagtárolás közterületen, jogosulatlan lekerítés, illetve útszakasz lezárás
· filmforgatás területhasználat
· autóbontás, szerelés közterületen
· üzemképtelen járművek

8. Egyéb:
· vízparton: gátak állapota, stégek állapota, használata, fürdést tiltó táblák, 
      együttműködés az árvízvédelemben (fizikai munka + lakosság tájékoztatása)
· graffitik
· égetés, légszennyezés
· állati tetemek
· segítségnyújtás közterületi rendezvények lebonyolításában
· jellemző forgalomtechnikai problémák az egyes területeken – javaslattétel
· közbiztonság általános helyzete + egyes területek specifikumai (javaslattétel: pld. térfigyelő kamera elhelyezésére)
· BKV megállók állapota (takarítás, szemetesedény, utasváró pavilon)
· utcai telefonfülkék (egyre kevésbé jellemző)
· nyilvános toalettek (jelenleg túl kevés van) állapota
· betört üvegek (reklámfelületeken, kirakatok, BKV várók)
· bármiféle közterületi rongálás
· elhanyagolt telkek, épületek

